bg ru ru pl en ru uk bg ru ru ru bg bg en bg bg bg bg bg ru bg bg bg ru bg hbs_cyr ru bg ru ru bg bg bg bg bg bg bg bg bg bg ru hbs_cyr bg bg ru bg bg bg ru bg ru bg bg en en en en ru bg en en en bg en en en bg bg en fr en en en fa en en en en de en bg de en en pl
place for food photography, recipes and travel
По света и у нас
Когато това не е краят
“- Да ти кажа правото, това не ми прилича на щастлив завършек!
– Един здрав нощен сън, един здрав десетминутен рев, един двоен шоколадов сладолед, или и трите заедно са идеално лекарство, Дъг.”
В цялата тази суматоха въобще нито купих подарък, нито направих изненада на Г., а той подходи с разбиране … някак ми се искаше да му се реванширам … поне така му обещах. Пет дена по-късно въоръжена с добри новини му приготвих торта. Най- ама най-яката торта. Всъщност е мини само 15 см, но е адски вкусна.
Черпя ви … за здраве. Само от това имаме нужда. Останалото е суета.
Източник: Linda Lomelino cookbook  “My sweet kitchen”
125 мл (1/2 чаша) прясно мляко
240 гр (1 2/3 чаша) брашно
70 гр (2/3 чаша) какао на прах
300 гр (1 1/2 чаена чаша) захар
2 средно големи яйца
150 мл (2/3 чаена чаша) заквасена сметана
125 мл (1/2 чаена чаша) горещо еспресо
* продуктите за торта с диаметър 15 см. Ако нямате такава форма, можете да изпечете два блата във форма 20 или 21 см.
1. Загрявате фурната на 175 °C. Поставяте хартия за печене в три еднакви тавички с диаметър 15 см (или печете последователно трите блата в една тавичка, както правя аз).
2. Разтопете маслото и млякото в огнеупорен съд. Оставете на страни, за да изстине.
3. В голяма купа смесете брашното, бакпулвера, какаото на прах, захарта и солта. Добавете сместа с маслото, яйцата и заквасената сметана, и разбъркайте. Добавете горещото кафе и разбъркайте, докато сместа стане хомогенна (тестото ще се получи доста течно, но това не трябва да ви притеснява).
4. Разделете сместа между трите тавички и печете блатовете на долна решетка за 30-35 минути или до готовност. Можете да проверите готовността на блата с клечка за зъби, като промушите в средата и клечката излиза суха, значи е готов. Извадете и оставете да се охладят.
За шоколадово лешниковия пълнеж:
150 г меко масло
100 г (1/2 чаша) крем сирене
60 г (1/3 чаша + 2 супени лъжици) пудра захар
250 г (3/4 чаша + 2 супени лъжици) шоколадов лешников крем (като Nutella или Гайо)
1. Разбийте маслото на крем, около 2 минути. Добавете крем сиренето, пудрата захар, нутелата и солта, и разбийте с миксер, докато глазурата стане гладка и пухкава. Не прекалявайте с разбиването, за да не втечните сместа.
2. Поставете първия блат на стойка. Намажете обилно количество от пълнежа, около поволината от сместа. Сложете само в средата от тежестта на тортата глазурата ще се разпредели от центъра към външността. Сложете втория блат, след това изсипете останалия пълнеж. Поставете третия блат и оставете в хладилник, за да стегне.
75 гр тъмен шоколад
1. Разтопете шоколада и маслото на бавен огън. Разбъркайте, докато се смесят. Оставете сместа леко да се охлади на стайна температура. Излейте върху готовата торта, като оставите шоколадовата глазура да се стече по стените. Украсете с шоколадови пръчици.
January 12, 2017 at 11:26
не зная защо клавишът Главна буква…ми зацикли. но това не ме отказва да напиша нещичко, под тази толкова лична и трогваща публикация. съвсем отскоро следя блога, случайно попаднах…но всъщност може би случайни неща няма. през изминалата година в семейството имах неприятната среща с рака, но се оказа с благоприятен завършек. в момента, в който чух диагнозата за близкия до мен човек, изпаднах в фунията на невъзможността…блъсках се като в центрофуга и не успявах да си събера мислите. няма да пиша ” знам как се чувстваше”, защото човеците са като различни вселени. Всеки по различен начин възприема и усеща. жалкото е, че много често обаче като ни подхванат битовизмите, забравяме за истински важните неща. не теб ( иска ми се да напиша голяма буква:) и на твоите прекрасни хора до теб, от все сърце желая само и единствено здраве. всяка една публикация е наситена с толкова много заряд и непретенциозност, че е удоволствие за мен да ги прочитам. продължавай да ни радваш…
January 12, 2017 at 12:52
Здравей Петя, само докато пишеш не излиза главната буква, но иначе се появява на сайта … относно страховете ни, явно доста хора са го преживяли … не го пожелавам на никой, но в модерният ни свят всичко може да се случи на всеки, затова най-добре да живеем на момента. Сега. Тук. Другото са подробности. Благодаря ти за коментара всеки един отбил се тук ме кара да се радвам, че започнах този сайт. Много здраве пожелавам на теб и семейството си и дано се преборите с рака!
March 29, 2021 at 19:19
Здравейте, Радостина, хубаво пишете и аз много харесвам Вашите разкази, и вдъхновяващи, и земни, истински. А и хубави торти правите 🙂 Още по-хубаво е, че тази тревожна случка е имала добър край 🙂 Бъдете здрави! И вярвайте, че любовта на близките ще Ви пази и закриля, защото носите светлина!
Ще пробвам тортата още в неделя!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.